Struháreň

Struháreň je potok v severovýchodnej časti okresu Žilina. Je to pravostranný prítok Varínky, má dĺžku 5,9 km a je tokom IV. rádu. 

Pramení v Kysuckej vrchovine, v podcelku Vojenné, na juhozápadnom svahu Okrúhlice (1 076,4 m n. m.) v nadmorskej výške cca 880 m n. m. Tečie viac-menej juhozápadným smerom, od osady Panská Lúka skôr na juhojuhozápad. Preteká územím obce Terchová, cez jej viaceré osady (Šípková, Repáňovci, Panská Lúka, Mláka a ďalšie). Na dolnom toku tečie cez bradlové pásmo, cez tzv. Kysucké bradlá. Najdlhšie prítoky sú sprava Tižinský potok pritekajúci z osady Horná Tižina a zľava zo severného svahu Pupova (Pupovho vrchu; 1 095,6 m n. m.). Do Varínky ústi pri obci Terchová, v severovýchodnom výbežku Žilinskej kotliny. Potok má perovitú štruktúru riečnej siete.

Referencie 

Potoky na Slovensku
Povodie Váhu
Vodné toky v okrese Žilina